Sverrir Guðjónsson kontratenór gefur út tvær vinyl-hljómplötur í samstarfi við leiðandi íslensk tónskáld , sem semja fyrir raddsvið Sverris , verk sem hann hefur frumflutt . Hvernig vaknaði hugmyndin að verkefninu ? „ Rökkursöngvar / Twilight Songs er verkefni sem ég hef unnið að á undanförnum árum í samstarfi við leiðandi íslensk tónskáld , sem hafa samið tónlist fyrir mitt kontratenór-raddsvið . Verkið er gefið út á tveimur ‘ vinyl ’ hljómplötum sem mynda ferðalag á mörkum ljóss og myrkurs , í átt til dögunar . Auglýsing Rökkursöngvar eru gefnir út í takmörkuðu , handstimpluðu upplagi , svonefndu ‘ Collectors ’ Item ’ . Fjöldi hljóðfæraleikara tóku þátt í hljóðritun Rökkursöngva , en auk þess hef ég átt náið samstarf við ljósmyndara verkefnisins , Jónu Þorvaldsdóttur og hönnuðinn , Kristján Frímann Kristjánsson . Niðurhal er innifalið til þess að sem flestir getið notið tónlistarinnar . “ Segðu okkur frá þema verkefnisins ? „ Mig langaði að vinna með ákveðið heildarþema , og ber hver hlið ákveðinn titil sem segir sína sögu : I Rökkur ; II Nótt ; III Maður lifandi ; IV Bæn . Vögguvísan „ Litfríð og ljóshærð ” á vinsælli plötu þegar ég var tólf ára , skapar upphaf og endi þessa ferðalags . Til þess að myndgera hið tónlistarlega ferðalag lagði ég upp í leit að ferjubáti , sem fannst við hafið , og myndar miðjuna í listrænni útfærslu Rökkursöngva . Þetta verkefni hefur verið í undirbúningi á undanförnum árum og er nú loks tilbúið til útgáfu , og er ég afar þakklátur öllum þeim sem lagt hafa hönd á plóginn . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .